kardosdrur/scandi-wiki huggingface dataset:
Mubarak Dohak

Mubarak Dohak, formelt: Dato' Shah Bandar (født 1961) er siden 1993 fyrste (Undang) i Luak Sungai Ujong, der er en delstat (understat) i sultanatet Negeri Sembilan i Malaysia.

Mubarak Dohak tilhører fyrstehuset Waris Hulu. Det konkurrerede fyrstehus i delstaten hedder Waris Hilir. 

Fyrster i Malaysia
Ali Ibrahim Alievski

Ali Ibrahim Alievski (født 13. august 1988) er en dansk volleyballspiller. Han spiller i Gentofte Volley. Han har spillet otte landskampe for Danmark.

Eksterne henvisninger 

Volleyballspillere fra Danmark
Simon Bitsch

Simon Bitsch (født 22. december 1990) er en dansk tidligere volleyballspiller. Han spillede i Boldklubben Marienlyst 2010-11 og 2015-21. Han spillede i Falkenbergs VBK i Sverige fra 2011-12 og i Middelfart VK 2012-15.

Bitsch blev danmarksmester og pokalmester i sæsonen 2010-2011, samt pokalmester i 2015-16 med Boldklubben Marienlyst og debuterede sommeren 2010 på A-landsholdet, efter at have spillet på både U17, U19 og U21 landsholdet.

Bitsch gik på Idrætsefterskolen Ikast i skoleåret 2005/2006.

Referencer

Eksterne henvisninger 

Volleyballspillere fra Danmark
Finspångs kommun

Finspångs kommun ligger i den nordlige del af det svenske län Östergötlands län. Kommunens administrationscenter ligger i byen Finspång. Sveriges første statsminister Louis Gerhard De Geer blev født i Finspång.

Kommunen grænser til Norrköping, Motala og Linköping kommuner i Östergötlands län, Hallsberg og Örebro kommuner i Örebro län, samt Vingåker og Katrineholm kommuner i Södermanlands län.

Byer 
Finspång kommune har 11 byer.
I tabellen opgives antal indbyggere pr. 31. december 2005.

Søer 
Finspångs kommun har ca 365 navngivne søer. Ofte benævnes kommunen fejlagtigt for at være Sveriges sørigeste, men flere kommuner i Norrland har tusindvis af søer.

Litteratur 
Lars Lagergren & Annette Thörnquist (red.): Finspång – en bit av folkhemmet. Sju uppsatser om ett industrisamhälle under 1900-talet (Norrköping 2006)

Eksterne kilder og henvisninger 

 Finspång kommunes offisielle hjemmeside 

Kommuner i Östergötlands län
Heineken Music Hall

Heineken Music Hall eller bare HMH Arena er en koncertsal der ligger i Hollands hovedstad Amsterdam. Arenaen blev brugt til Junior Eurovision Song Contest 2012.

Eksterne henvisninger 

 Officiel hjemmeside

Koncertsale
Bygninger, konstruktioner og anlæg i Amsterdam
Heineken
Junior Eurovision Song Contest 2013

Junior Eurovision Song Contest 2013 er den 11 udgave af Junior Eurovision Song Contest. Finalen afholdes d. 30 November 2013 i National Palace of Arts(Ukrainia) i Ukraine, Efter Anastasiya Petryk's Sejr i 2012 med sangen "Nebo". Det er dog bekræftet af Danmark ikke er med i Junior Eurovision Song Contest dette år. Danmark har ikke været med i Junior Eurovision Song Contest, efter at DR meldte sig ud af konkurrencen. Det er bekræftet indtil videre, hvem der ræpræsenterer Armenien (Monica Avanesyan), Aserbajdsjan (Rustam Karimov), Hviderusland (Ilya Volkov), Makedonien (Barbara Popović), Georgien (The Smile Shop), Malta (Gaia Cauchi), Moldova (Rafael Bobeica), Rusland (Dayana Kirillova), San Marino (Michele Perniola), Sverige (Elias), Holland(Mylène & Rosanne) og Ukraine (Sofia Tarasova). Vinderen blev for første gang nogensinde Malta, der mere end fordoblede sin tidligere højeste score. Det var 11 årige Gaia Cauchi, der vandt konkurrencen med 130 point i alt, med Ukraine og Hviderusland på hhv. 2. og 3. pladsen.

Deltagere 
Der var i alt 12 deltagere

2013
Musik i 2013
Finspång

Finspång er en by i Östergötlands län i Sverige. Den er administrationsby i Finspångs kommun og i 2010 havde byen 12.440 indbyggere.
Byen er en gammel industriby, hvor Finspångs bruk i flere hundrede år var Sveriges største kanonstøberi, og der er stadig flere store virksomheder i byen.
Sveriges første statsminister, Louis Gerhard De Geer, blev født i Finspång.

Eksterne kilder og henvisninger 

 Om Finspång  i 	Nordisk familjebok

Byer i Östergötlands län
Jørgen Lerdam

Jørgen Lerdam (født 1958 i Danmark) er en dansk animator og filminstruktør.

Liv 
Efter sin uddannelse startede Jørgen Lerdam i animationen hos Bent Barfod Film. Til sidst arbejdede han indenfor filmindustrien som chefanimator og instruktør. I 1988 blev han medgrundlægger af animationsfilmstudiet A. Film A/S. Siden da har han været ansvarlig for filmanimationen i dette firma, som har lavet flere internationalt succesfulde animationsfilm med hans medvirken.

Filmografi

Som instruktør 
 1996: Jungledyret Hugo 2 − den store filmhelt
 2004−2005: Der var engang... (tv-serie i 29 afsnit)
 2005: Peddersen & Findus 3 - Nissemaskinen
 2007: Jungledyret Hugo: Fræk, flabet og fri
 2010: Olsen-banden på de bonede gulve
 2013: Olsen-banden på dybt vand
 2017: Den utrolige historie om den kæmpestore pære

Som instruktørassistent 
 1986: Valhalla

Eksterne henvisninger 
 

Filminstruktører fra Danmark
Animatorer fra Danmark
Ahmad Shah af Pahang

Ahmad Shah ibni Abu Bakar (født 24. oktober 1930 i Istana Mangga Tunggal, Pekan, død 22. maj 2019) var den femte Sultan af Pahang. Fra 1979 til 1984 var han også den syvende konge (Yang di-Pertuan Agong) af Malaysia.

 

Regenter af Malaysia
Simone Kermes

Simone Kermes er en tysk sopran.
Hun har blandt andet arbejdet med komponisten Hans-Erik Philip på albummet Blood Wedding.

Eksterne henvisninger 

 Hjemmeside 
 Soundcloud

Operasangere fra Tyskland
Sopraner
Kinda kommun

Kinda kommune ligger i den sydlige del af det svenske län Östergötlands län. Kommunens administrationscenter ligger i byen Kisa.
Kinda kanal går gennem kommunen på vej fra søen Roxen forbi Rimforsa til søen Åsunden.

Inden Axel Oxenstiernas inddeling af de svenske län var området en del af Kinda i Smålanden, i dag Småland.

Byer 
Kinda kommune har tre byer.
I tabellen opgives antal indbyggere per 31. december 2005.

Eksterne kilder og henvisninger 

 Kinda kommunes officielle hjemmeside

Kommuner i Östergötlands län
Kinda

Kinda var et af de småriger i middelalderen, der senere kom  til at danne landskapet Småland. 

Kinda omfattede hele den  nuværende Kinda kommun og Ydre kommun i Östergötlands län.    
Flere af Dackefejdens store slag blev udkæmpet i Kinda, blandt andet da Nils Dackes bondesoldater besejrede kongens knægte. Siden 1500-tallet og specielt efter Axel Oxenstiernas länsinddeling i år 1632 regnes området som en del af Östergötland.

Se også 
Aspeland
Finnveden
Handbörd
Möre
Njudung
Sevede
Tveta
Tjust
Vedbo
Vista
Värend

Småland
Sveriges historie
Viktor Kalabis

Viktor Kalabis (født 27. februar 1923 i Červený Kostelec i Tjekkoslovakiet, død 28. september 2006 i Prag, Tjekkiet) var en tjekkisk komponist.

Kalabis regnes blandt det 20. århundredes vigtige komponister indenfor den klassiske musik i Tjekkiet.

Han har skrevet fem symfonier, orkesterværker, 7 strygerkvartetterter, kammermusik, klaverstykker, balletmusik og koncerter for mange forskellige instrumenter.

Udvalgte værker 

 Symfoni nr. 1 (1957) - for orkester
 Symfoni nr. 2 "Symfoni Pacis" (1961) - for orkester
 Symfoni nr. 3 (1970-1971) - for orkester
 Symfoni nr. 4 (1972) - for orkester
 Symfoni nr. 5 "Fragmenter" (1976)
 Koncert (19?) - for orkester
 Klaverkoncert (1954) - for klaver og orkester
 2 Violinkoncerter (19?) - for violin og orkester
 7 Strygerkvartetter (1949 - ?)

Kilde 
 Om Viktor Kalabis 

Komponister fra Tjekkiet
Klassiske komponister fra det 20. århundrede
Personer fra Prag
Prosartes hookeri

Prosartes hookeri (synonym: Disporum hookeri) er en flerårig, urteagtig plante med en buskagtig og forgrenet vækst. De hængende blomster er hvide og klokkeformede, og bærrene er blanke og røde. Planten er fuldt hårdfør, nøjsom og skyggetålende, men er lidet kendt i Danmark.

Kendetegn 
Prosartes hookeri er en flerårig, urteagtig plante med en opret, busket og forgrenet vækst. Stænglerne er dunhårede lige som bladene, der sidder spredt op ad stænglen. Bladene er ovale, helrandede og buenervede med en tydelig, udtrukket spids. Begge bladsider er lyst græsgrønne. Blomstringen foregår i april-maj, hvor man finder blomsterne siddende enkeltvis eller 2-3 sammen yderst på forgreningerne. De enkelte blomster er 3-tallige, regelmæssige og smalt klokkeformede med hvide blosterblade. Frugterne er blanke, røde bær.

Rodsystemet består af tynde, højtliggende jordstængler, der bærer skud og trævlede rødder. Hele planten – inklusive de røde bær – er giftig.

Planten kan nå en højde på næsten 1 m, mens bredden er noget mindre.

Udbredelse 
Prosartes hookeri er naturligt forekommende i det nordvestlige USA, ved de store søer og i det sydvestlige Canada. Den er knyttet til nåleskove eller blandede skove med megen regn og en jordbund, som er porøs og veldrænende. Derimod er den mindre afhængig af lysstyrken, selv om den blomstrer mest i let skygge.

I bjergene og på øerne langs Canadas stillehavskyst findes skove, som er domineret af Kæmpe-Thuja og Vestamerikansk Henlock. Her vokser arten i højder fra havniveau til 1.200 m sammen med bl.a. fjerbregne, blåbær (flere arter),  canadisk hønsebær, Clintonia uniflora (en art i Lilje-familien), finbladet mangeløv, jernbjerglyng,  kæmpethuja, laksebær, purpurædelgran, sitkagran, Tiarella trifoliata (en art af skumblomst), tornpanax, tredelt egebregne og vestamerikansk hemlock

Note 

Giftige planter
Skovbundsplanter
Miloslav Kabeláč

Miloslav Kabeláč (født 1. august 1908 i Prag Tjekkiet - død 17. september 1979) var en tjekkisk komponist og dirigent.

Kabelac var en af de ledende symfonikere i den moderne tjekkiske musik. Han har skrevet 8 symfonier, orkesterværker, kammermusik, klaverstykker, korværker,kantater etc.

Han studerede på Prags Musikkonservatorium (1928-1931) hos bl.a. komponisten Alois Hába. Kableac var lærer i komposition på Prags Musikkonservatorium (1957-1968).

Udvalgte værker 

 Symfoni nr. 1 (1941-1941) - for slagtøj og strygerorkester
 Symfoni nr. 2 (1942-1946) - for stort orkester
 Symfoni nr. 3 (1948-1957) - for orgel, blæsere og pauker 
 Symfoni nr. 4 (1954-1958) - for kammerorkester
 Symfoni nr. 5 "Dramatisk" (1959-1960) - for sopran og orkester
 Symfoni nr. 6 "Koncertante" (1961-1962) - for klarinet og orkester
 Symfoni nr. 7 (1967-1968) - for fortæller og orkester
 Symfoni nr. 8 "Antifonier" (1970) - for sopran, orgel, slagtøj og blandet kor
 "Tidens mysterium" (1953-1957) - (Passacaglia) for stort orkester
 "Metamorfoser" 2 (1979) - for klaver og orkester
 "Hamlet improvisation" (1962-1963) - for stort orkester
 "7 kompositioner" (1944-1947) - for klaver
 "Lette Preludier" (1955) - for klaver
 "8 Inventioner" (1962-1963) - for slagtøj

Kilde 

 Om Miloslav Kabelac 

Komponister fra Tjekkiet
Klassiske komponister fra det 20. århundrede
Dirigenter fra Tjekkiet
Personer fra Prag
Jan Hanuš

Jan Hanuš (født 2. maj 1915 i Prag - død 30. juli 2004) var en tjekkisk komponist. Hanuš hører ligesom Viktor Kalabis og Miloslav Kabelac til det 20. århundredes vigtige tjekkiske komponister.

Hanuš blev født i Prag i det daværende Østrig-Ungarn (i dag Tjekkiet) og studerede på Prags Musikkonservatorium, hvorfra han fik eksamen i 1940. Hanuš komponerede i mange stilretninger, med bl.a. 7 symfonier, orkesterværker, operaer, kammermusik etc.

Hanus var i en del af sine kompositioner inspireret af tjekkiske nationale digtere som feks. Jaroslev Seifert.

Udvalgte værker 

 Symfoni nr. 1 (1942) - for alt og orkester
 Symfoni nr. 2 (1951) - for orkester
 Symfoni nr. 3 "Verdens Sandhed" (1956-1957) - for orkester
 Symfoni nr. 4 (1960) - for orkester
 Symfoni nr. 5 (1964-1965) - for orkester
 Symfoni nr. 6 (1978) - for orkester
 Symfoni nr. 7 (1989-1990) - for sopran, baryton, blandet kor og orkester
 "Symfoni koncertante" (1953) - for orgel, harpe, pauker og strygerorkester
 Violinkoncert (1986) - for violin og orkester
 "Prags Nætter" (1972) - for kammerorkester
 "Fortællinger" (Symfonisk  Triptykon) (1975) - for orkester
 "Flammerne" (1944) - opera
 "Prometheus fakkel" (1961) - opera

Kilde 
 Om Jan Hanus 

Komponister fra Tjekkiet
Klassiske komponister fra det 20. århundrede
Personer fra Prag
Lida Hulgaard

Lida Hulgaard (født 12. august 1939 i Aarhus) er en dansk advokat, der særligt har virket inden for skatteret.

Baggrund 
Hulgaard voksede op i Risskov i et "godt borgerligt miljø" som datter af modstandsmanden og kemiker Axel Voigt, som underviste på Aarhus Universitet. Hun var den ældste af en søskendeflok på fire. 
Under krigen skjulte faren sprængstof i familiens kælder, men blev afsløret og kom til Neuengamme koncentrationslejr, som han dog overlevede. 
Mens hun gik på Aarhus Katedralskole blev hun gravid og fik både søn og studentereksamen.
Hulgaard blev cand.jur. fra  Aarhus Universitet i 1965 og havde under studierne fået yderligere 3 børn.
Hun fik advokatbestalling i 1968 samt møderet for Højesteret i 1978.

Hulgaard er også en fremtrædende dansk bridge-spiller, der har spillet på landsholdet. Hun har været Danmarksmester i bridge adskillige gange og vundet de nordiske mesterskaber.

Karriere 
Hulgaard har været ansat på Aarhus Universitet som lektor i skatteret, og hun var medforfatter på bogen Lærebog om indkomstskat.

Hulgaard blev den 1. maj 2005 udnævnt til formand for Ligningsrådet, og fortsatte i denne stilling da organisationen afløstes af Skatterådet. Hun fratrådte formandsposten den 1. november 2010 efter eget ønske.

Hulgaard driver nu selvstændig advokatvirksomhed i Aarhus og foruden skatteret er hendes arbejdsområder selskabsret, fonds- og foreningsret samt generationsskifte af virksomheder.

Hun har bestyrelsesposter i Beck Form A/S, Bestsellerfonden og Troels Holch Povlsens Familiefond.

Hulgaard modtog i januar 2011 Magnus Prisen for 2010. 26. marts 1991 blev hun Ridder af Dannebrog.

Henvisninger 

Advokater fra Danmark
Ansatte ved Aarhus Universitet
Faglitterære forfattere fra Danmark
Bridgespillere
Personer fra Aarhus
Personer i Kraks Blå Bog
Danskere i 1900-tallet
Danskere i 2000-tallet
Riddere af Dannebrog
Skattefolk fra Danmark
Pavel Bořkovec

Pavel Bořkovec (født 10. juni 1894 i Prag, Tjekkiet, død 22. juli 1972) var en tjekkisk komponist og lærer.

Pavel Bořkovec studerede på 'Prags Musikkonservatorium' hos Josef Suk. Han har skrevet 3 symfonier, hvoraf den anden og treidje hører til de vigtigste i nyere tjekkisk klassisk musik. Han har desuden skrevet 2 klaverkoncerter, 1 violinkoncert, cellokoncert, orkesterværker, sange, operaer, strygerkvartetter og musik til scenen. 

Han underviste på musikkonservatoriet i Prag (1946-1967), og til hans elever hører af de mere betydningsfulde bl.a. Vladimir Sommer og Jirí Pauer.

Udvalgte værker 

 Symfoni nr. 1 (1927) - for orkester
 Symfoni nr. 2 (1955) - for orkester
 Symfoni nr. 3 (1959) - for stort orkester
 Sinfonietta nr. 1 (1945) - for kammerorkester
 Sinfonietta nr. 2 (1963-1964) - for orkester
 "Start" (1929) - for orkester
 "Partita" (1936) - for stort orkester
 "Concerto Grosso" (1942) - for orkester
 2 Klaverkoncerter (1931, 1949-1950) - for klaver og orkester
 Violinkoncert (19?) - for violin og orkester
 Cellokoncert (1952) - for cello og orkester
 "Satyr" (1942) - opera

Kilde 
 Om Pavel Borkovec 

Komponister fra Tjekkiet
Klassiske komponister fra det 20. århundrede
Lærere
Personer fra Prag
Kano og kajak under sommer-OL 2012 – K-2 1000 meter mænd

Mændenes K-2 1000 meter under Sommer-OL 2012 fandt sted den 6. og 8. august 2012 på Eton Dorney.

Resultater

Heats

Heat 1

Heat 2

Semifinale

Semifinale 1

Semifinal 2

Finals

Final B

Final A 

Kano og kajak under sommer-OL 2012
Kisa

Kisa er en by i Östergötland som er administrationsby i Kinda kommune i Östergötlands län, Sverige.
Byen ligger, hvor Kisaån løber sammen med Lillån og løber ud i Kisasjön.

I Kisa ligger industrier som: Kinda Sågen, papirfabrikken Swedish Tissue (tidligare Forså pappersbruk), BTT plåt og Finess AB.

Kendte bysbørn 
Skuespilleren Inger Nilsson, kendt for sin rolle som Pippi Langstrømpe, er født i Kisa.

Eksterne kilder og henvisninger 

Byer i Östergötlands län
Karel Husa

Karel Husa (født 7. august 1921 i Prag, Tjekkiet - død 14. december 2016 i Apex, North Carolina) var en tjekkiskfødt komponist, professor og dirigent.

Husa kom på Prags musikkonservatorium i (1941-1947) efter endt uddannelse rejste han i 1947 til Paris for at studere videre i komposition hos Arthur Honegger og Nadia Boulanger, og direktion hos bl.a. Jean Fournet, på Ècole Normale de Musique de Paris og Conservatoire de Paris.

Husa tog i 1954 til USA, hvor han slog sig ned, og fik amerikansk statsborgerskab i 1959. Han var professor i komposition på Cornell University (1954-1992), og forelæser på Itchaha University (1967-1986).

Han har skrevet 2 symfonier, orkesterværker, balletmusik,kammermusik, koncerter etc. Han var nok mest kendt for sit orkesterværk Music for Prague 1968.
Han modtog i 1969 Pulitzerprisen, og i 1993 Gravermeyer Award fra Louisville University.

Husa levede sine sidste dage i North Carolina.

Udvalgte værker 

  Symfoni nr. 1 (1953) - for orkester
  Symfoni nr. 2 "Refleksioner" (1983) - for orkester
 "Musik til Prag" (1968) - for orkester
  Strygerkvartet nr. 3 (1969)

Kilde 
 Om Karel Husa 

Komponister fra Tjekkiet
Klassiske komponister fra det 20. århundrede
Personer fra Prag
Personer fra North Carolina
Andrus Veerpalu

Andrus Veerpalu (født 8. februar 1971 i Pärnu) er en estisk langrendsløber.

Veerpalu tog sølv på 50 kilometer klassisk under VM i 1999 i Ramsau. Under VM i 2001 i Lahtis blev han verdensmester på 30 kilometer i klassisk stil.

Ved vinter-OL 2002 i Salt Lake City blev det til sølvmedalje på 50 kilometer klassisk, og guld på 15 kilometer. Fire år senere forsvarede han guldet på 15 kilometer under Vinter-OL 2006 i Torino.

Ved VM i nordisk skiløb 2009 i Liberec i Tjekkiet vandt Veerpalu igen 15 kilometer klassisk. I 2011 blev det kendt at Veerpalu blev testet positiv på væksthormoner under løbene i Otepää. På grund af dopingprøven, stoppede Veerpalu lige før VM i nordisk skiløb 2011 i Oslo.

I 2005 blev han tildelt Holmenkollmedaljen.

Eksterne henvisninger 

Langrendsløbere fra Estland
Olympiske medaljevindere i langrend
Langrendsløbere ved vinter-OL 1992
Langrendsløbere ved vinter-OL 1994
Langrendsløbere ved vinter-OL 1998
Langrendsløbere ved vinter-OL 2002
Langrendsløbere ved vinter-OL 2006
Langrendsløbere ved vinter-OL 2010
Medaljevindere ved vinter-OL 2002
Medaljevindere ved vinter-OL 2006
Olympiske mestre fra Estland
Olympiske sølvmedaljevindere fra Estland
Åsunden (Östergötland)

Åsunden er en sø i Kinda kommun landskapet Östergötland i Sverige med en areal på 56 km² og en dybde på op til 62 meter og et afvandingsareal på 1.930 km² 

Åsunden er den sydligste af de søer som forbindes af Kinda kanal, og også den højst liggende. Fra syd får søen vand fra blandt andet Stångån som har sit udspring i Vimmerby. Åsunden står i forbindelse med Järnlunden gennem kanalen i Rimforsa, samt med Ämmern via Skedevid kanal.

Ved Råsö er der en bro over et smalt parti af søen. Dette opdeler søen i to, som kaldes Norra Åsunden og Södra Åsunden.

Eksterne kilder og henvisninger

Östergötland
Motala ströms afvandingsområde
Søer i Sverige
Vladimír Sommer

Vladimír Sommer (født 28. februar 1921 i Dolní Jiretín - død 8. september 1997 i Prag, Tjekkiet) var en tjekkisk komponist og violinist.

Sommer studerede komposition på Prags Musikkonservatorium under bl.a. Pavel Bořkovec, og violin hos Bedrich Voldin.

Han er nok mest kendt for sit værk Vokalsymfoni (1958), men har også skrevet en strygersymfoni (1977) og en Vokalsymfoni nr. 2 med titlen Sinfonia da Requiem (1978).

Han har ligeledes skrevet strygekvartetter, violinkoncert, sonater etc.

Værker 
 "Vokal Symfoni" nr. 1 (1958) - for mezzosopran, fortæller, kor og orkester
 Symfoni (1977) - for klaver, pauker og strygerorkester
 "Vokal Symfoni nr. 2" "(Sinfonia da Requiem)" (1978) - for mezzosopran, kor og orkester
 Violinkoncert (1950) - for violin og orkester
 2 Strygerkvartetter (1955, 1981)
 "Antigone overture" (til tragedien om Sofokles) (1957) - for orkester
 "Prins Bajaja suite" (1970) - for orkester
 Sonate (1980) - for klaver

Kilde 
 Om Vladimir Sommer 

Komponister fra Tjekkiet
Violinister
Klassiske komponister fra det 20. århundrede
Personer fra Prag
Dezider Kardoš

Dezider Kardoš (født 23. december 1914 i Nadlice, død 18. marts 1991 i Bratislava, Slovakiet) var en slovakisk komponist, lærer og dirigent. 

Dezider Kardoš hører sammen med sin lærermester Alexander Moyzes til de vigtigste komponister fra Slovakiet. 
Han har skrevet syv symfonier, orkesterværker, kammermusik, korværker, solostykker for mange instrumenter etc. Han underviste som lærer i komposition på Musikkonservatoriet i Bratislava, og var dirigent for det Slovakiske Filharmoniske Orkester.

Udvalgte værker 

 Symfoni nr. 1 (1942) - for orkester
 Symfoni nr. 2 "På den hjemmehørende slette" (1955) - for orkester
 Symfoni nr. 3 (1961) - for orkester
 Symfoni nr. 4 "Lille" (1962) - for orkester
 Symfoni nr. 5 (1964) - for orkester
 Symfoni nr. 6 (1974) - for orkester
 Symfoni nr. 7 (1984) - for sopran og orkester
 Sinfonietta (1987) - for strygeorkester
 Sinfonietta "Domestica" (1970) - for orkester
 "Slovakofonia" (1976) - for stort orkester

Kilde 
  Om Dezider Kardos på musicweb-international.com 

Komponister fra Slovakiet
Dirigenter
Lærere
Klassiske komponister fra det 20. århundrede
Personer fra Bratislava
Pál Kadosa

Pal Kadosa (født 6. september 1903 i Levice, død 30. marts 1983 i Budapest Ungarn) var en ungarsk komponist, lærer og pianist.

Kadosa hører til den vigtige generation af komponister i Ungarn, efter Bela Bartok og Zoltan Kodaly; Sidstnævnte studerede han komposition hos på Budapest Musikkonservatorium (1921-1927).

Han har skrevet 8 symfonier, kammersymfoni, orkesterværker, 4 klaverkoncerter, klaverstykker etc.

Kadosa er inspireret af Bela Bartok, Igor Stravinskij og Paul Hindemith, og bruger også elementer af tolvtone teknik i sine kompositioner. 
Kadosa har også undervist på Franz Liszt Academy bl.a. György Ligeti.

Udvalgte værker 

 Kammersymfoni (1927) - for kammerorkester
 Symfoni nr. 1 (1941–1942) - for orkester
 Symfoni nr. 2 (1948) - for orkester
 Symfoni nr. 3 (1953–1955) - for orkester
 Symfoni nr. 4 (1958-1959) - for strygeorkester
 Symfoni nr. 5 (1960-1961) - for orkester
 Symfoni nr. 6 (1966) - for orkester
 Symfoni nr. 7 (1967) - for orkester
 Symfoni nr. 8 (1968) - for orkester
 Sinfonietta (1974) - for orkester
 Serenade (1945) - for orkester
 4 Klaverkoncerter (1931, 1953, 1966) - for klaver og orkester
 3 Strygekvartetter (1935, 1936, 1957)

Kilde 
 Om Pal Kadosa 

Komponister fra Ungarn
Klassiske komponister fra det 20. århundrede
Pianister fra Ungarn
Personer fra Budapest
Vítězslav Novák

Vítězslav Novák (født 5. december 1870 i Kamenice nad Lipou - død 18. juli 1949 i Skuteč i Tjekkoslovakiet) var en tjekkisk komponist.

Novák studerede på Prags Musikkonservatorium hos Antonín Dvořák (1889-1892). Novák var dybt inspireret af folkloren fra sit land og den fra Slovakiet.

Han har skrevet to symfonier, symfoniske tonedigtninge, operaer, strygekvartetter, kammermusik og klaverstykker.

Udvalg af værker 
 "Marysa - overture" (1899) – for orkester
 "Efterårssymfoni" (1934) - for orkester
 "Majsymfoni" (1945) - for orkester
 "Stormen" (1910) (kantate) - for kor
 "I Tatrabjergene" (1902) (symfonisk digtning) - for orkester
 "Mähren" (Slovakisk suite) (1903) - for orkester
 "Pan" (suite) (1910) - for klaver

Kilde 

 Om Vítezslav Novák 

Komponister fra Tjekkiet
Klassiske komponister fra det 20. århundrede
Jiří Pauer

Jiří Pauer (født 22. februar 1919 i Libusín - død 28. december 2007 i Prag, Tjekkiet) var en tjekkisk komponist og lærer.

Pauer studerede på Prags Musikkonservatorium 1943-1946 hos Alois Hába, og derefter hos Pavel Borkovec på Academy of Performing Arts.

Han underviste senere samme sted som lærer i komposition, og uddannede mange fremtidige komponister i tjekkiet.

Pauer har skrevet mange værker med vægt på messingblæsere og orkestermusik. Han har skrevet en symfoni, orkesterværker, operaer, koncerter etc.

Udvalgte værker 

 Symfoni (1978) - for strygerorkester
 Fagotkoncert (1949) - for fagot og orkester
 Hornkoncert (1958) - for horn og orkester
 Trompetkoncert (1972) - for trompet og orkester
 Koncertmusik  (1971) - for orkester

Kilde 

 Om Jirí Pauer 

Komponister fra Tjekkiet
Klassiske komponister fra det 20. århundrede
Lærere
Personer fra Prag